text: Syddanmarks største sygehus fyrer
  18 januar 2011 kl. 07.49
  Der bliver skåret 400 stillinger væk på Odense Universitetshospital. De ansatte siger, at spareplanen er voldsom.
  Odense Universitetshospital står foran stor slankekur. Pengene fosser ud, og derfor hugger ledelsen bremsen i. En del af kuren er at skære 400 stillinger væk i år og næste år, hvilket har chokeret personalet, skriver Fyens Stiftstidende.
  
  Hiver i nødbremsen
  - Det er virkelig nødbremsen, de trækker i. Det kommer bag på medarbejderne, at der skal spares så voldsomt, siger Helle Mogensen, der er tillidsrepræsentant for sygeplejerskerne.
   
  Hun giver ikke pæne karakterer til OUH's ledelse. Den har været alt for optismistisk, da den lagde budgettet. Ledelsen har misgtet overblikket, og nu betaler personaqlet prisen, siger hun til Stiftstidende.
  
  Job-garantien udløbet 
  Formanden for Region Syddanmarks sundhedsudvalg Poul Erik Svendsen (S), er enig.
  - OUH har skabt en stor gæld i den korte tid, regionerne har eksisteret. Det er naturligvis et ledelses-problem, siger han.
  OUH's administrerende direktør, Jane Kraglund, erkender, at tidligere tiltag er slået for sent igennem, men nu forsøger ledelsen at vise rettidig omhu og lære af fortidens fejl.
  Hun indrømmer dog, at det bliver svært at gennemføre planen, uden at det bryder regionens job-garanti.
  